[{"text_idx": "#000006", "text": "\u201cI gefnogi\u2019r prosiect hwn, rydym yn falch iawn o allu cynnig swyddi llawn amser i ddau Swyddog Pererindod, un yn Wexford ac un yn Sir Benfro. Bydd y swyddogion pererindod hyn yn cael cyfle proffesiynol prin i ysbrydoli pobl, pererinion, cymunedau a busnesau i gael manteision pererindod. Bydd y llwybr pererindod yn creu gwaddol parhaus i\u2019r ddwy gyrchfan pererinion hynod hon drwy adfywio cymunedau, denu pererinion a sicrhau traddodiad diwylliannol modern hir ei barhad."}, {"text_idx": "#000007", "text": "Rydyn ni\u2019n chwilio am ddau berson arbennig sy\u2019n adnabod yr ardal a\u2019i phobl yn dda, i gynllunio a chyflwyno rhaglen bererindod lawn ac ysbrydoledig trwy drafod a\u0302 phobl o bob cymuned, a datblygu gweithredu cymunedol a dan arweiniad gwirfoddolwyr.\u201d"}, {"text_idx": "#000012", "text": "digwyddiad cymunedol, Gwisgoedd canoloesol, hanes, treftadaeth"}, {"text_idx": "#000016", "text": "Mae cyfanswm gwerth \u20ac50,000 ar gael ar gyfer y comisiwn hwn. Rhaid i un unigolyn neu sefydliad arweiniol wneud cais, ond rhaid i gynigion fod a\u0302 phartner(iaid) trawsffiniol cydweithredol fel bod posibl i\u2019r prosiect gael ei gyflawni\u2019n gyfartal rhwng y ddau ranbarth a rhaid i\u2019r gyllideb gyflawni adlewyrchu hyn."}, {"text_idx": "#000017", "text": "Nodau allweddol y prosiect yw annog ymwelwyr rhyngwladol i\u2019r ddau ranbarth a chyflwyno prosiect terfynol uchelgeisiol, atyniadol, trawiadol ar gyfer cymunedau lleol Gogledd Wexford a Gogledd Sir Benfro sy\u2019n gwella ac yn cadarnhau ymhellach eu hanes a\u2019r cysylltiadau rhyngddynt."}, {"text_idx": "#000018", "text": "Croesewir ceisiadau gan sefydliadau ac unigolion sy\u2019n byw yn Sir Benfro neu Wexford yn ogystal a\u0302\u2019r rhai y tu allan i ardal y prosiect, fodd bynnag mae\u2019n rhaid i\u2019r ymgeisydd allu dangos model cyflawni llwyddiannus sy\u2019n ystyried eu lleoliad daearyddol, yn ogystal a\u0302\u2019r gofyniad i sicrhau effaith gyfartal a hygyrchedd i gyfranogwyr yn Sir Benfro a Wexford."}, {"text_idx": "#000020", "text": "digwyddiad cymunedol, Gwisgoedd canoloesol, hanes, Pererindod, treftadaeth"}, {"text_idx": "#000021", "text": "Gwahodd dyfynbrisiau \u2013 Datblygu cynhyrchion twristiaeth sy\u2019n gysylltiedig a\u0302 Phererindod"}, {"text_idx": "#000023", "text": "Gwahodd dyfynbrisiau - Datblygu cynhyrchion twristiaeth sy'n gysylltiedig a\u0302 Phererindod"}, {"text_idx": "#000025", "text": "Disgwylir i ddyfynbrisiau fod tua \u20ac10,000-15,000 ac rydym yn anelu at weithio gyda thua 4-6 o fusnesau bach, unigolion hunangyflogedig neu fentrau cymdeithasol. Nod y cynllun yw cefnogi busnesau lleol i adfer o effaith economaidd COVID-19 a datblygu cynhyrchion twristiaeth newydd a fyddai\u2019n cael eu targedu at bererinion cenedlaethol a rhyngwladol posibl."}, {"text_idx": "#000038", "text": "Mae croesawu ymwelwyr i\u2019r ardal a chefnogi eu hanghenion fel bod yr economi leol yn gallu ffynnu yn bwysig iawn i\u2019n cymunedau. Mae\u2019r llysgenhadon wedi\u2019u hyfforddi i groesawu a chyfarch ymwelwyr a phererinion, darparu cyfoeth o wybodaeth am hanes lleol a threftadaeth, helpu ymwelwyr i benderfynu ar leoedd gwych i ymweld a\u0302 nhw, creu taith, datblygu ac arwain teithiau lleol, byr, rhannu gwybodaeth leol ymarferol, adrodd straeon a llawer mwy."}, {"text_idx": "#000042", "text": "14 Mehefin 10am-4pm ardal Abergwaun (lleoliad i\u2019w gadarnhau)"}, {"text_idx": "#000051", "text": "Bydd y rhaglen yn cynnwys darparu hyfforddiant sgiliau ar gyfer trefnwyr gwyliau a digwyddiadau bychain; rhannu adnoddau a deunyddiau marchnata trawsffiniol, a chreu rhwydwaith cyfathrebu gwaddol, ar gyfer cydweithredu trawsffiniol yn y dyfodol rhwng y grwpiau sy\u2019n cymryd rhan yn Wexford a Sir Benfro. Bydd y gweithgareddau hyn yn chwarae rhan hanfodol yn y cyfnod adfer o\u0302l-COVID ar gyfer digwyddiadau a gwyliau lleol yn Wexford a Sir Benfro, a amharwyd arnynt dros y ddwy flynedd ddiwethaf."}, {"text_idx": "#000058", "text": "Pererin Wyf - lansio prosiect celfyddydau newydd!"}, {"text_idx": "#000060", "text": "yn brosiect celfyddydau cyfranogol traws-ffiniol newydd yn cysylltu diaspora Cymreig a Gwyddelig gogledd Sir Benfro a gogledd Wexford sy\u2019n lansio yn yr Hydref eleni."}, {"text_idx": "#000062", "text": "Mae Pererin Wyf yn deitl emyn o\u2019r 18fed ganrif gan yr emynydd toreithiog, William Williams Pantycelyn, ac mae\u2019r prosiect hwn yn dwyn ei ysbrydoliaeth ohoni. Yn ddiweddarach daeth yr emyn yn gysylltiedig a\u0302\u2019r do\u0302n Amazing Grace ac fe\u2019i poblogeiddiwyd yn y 1960au gyda recordiad gan Iris Williams."}, {"text_idx": "#000063", "text": "Bydd prosiect Pererin Wyf yn gwahodd cantorion o bob cwr o\u2019r byd i recordio fersiwn o\u2019r ga\u0302n hon mewn unrhyw iaith ac o leoliad eu dewis. Bydd recordiadau\u2019n cael eu pinio i fap digidol i ffurfio corws byd-eang o\u2019r ga\u0302n oesol hon. Bydd cyfranogwyr y prosiect hefyd yn cael cyfle i gynnig eu myfyrdodau personol a\u2019u cysylltiadau a\u0302 Gogledd Penfro a Wexford fel rhywun sy\u2019n byw yno ar hyn o bryd, cynefin eu cyndadau, neu\u2019n fan sy\u2019n arwyddocaol iddyn nhw am resymau eraill."}, {"text_idx": "#000064", "text": "Bydd y prosiect Pererin Wyf yn dechrau ym mis Medi 2022 gyda chyfres o weithdai ar-lein am ddim gyda siaradwyr o safon fyd-eang yn canolbwyntio ar thema\u0302u allweddol y prosiect; cysylltu a\u0302\u2019r diaspora Cymreig a Gwyddelig, iaith, cartref, teithio a cha\u0302n. Bydd siaradwyr yn cynnwys David Greenslade \u2013 y mae ei lyfr Welsh Fever yn gatalog o weithgaredd a chysylltiadau Cymreig yng ngogledd America, Pamela Petro awdur The Long Field, myfyrdod ar hiraeth sydd ar restr fer Llyfr y Flwyddyn 2022, yr Athro Helen Phelan, Cyfarwyddwr Academi Cerddoriaeth a Dawns Byd Iwerddon a Rachel Ui\u0301 Fhaola\u0301in a John O\u0301 Faola\u0301in, casglwyr caneuon, lle\u0302n gwerin a straeon traddodiadol o Wexford."}, {"text_idx": "#000065", "text": "Bydd cyfres o weithdai hybrid yn dilyn gan ddod i ben gyda thaith gyfnewid rhwng Sir Benfro a Swydd Wexford yn ystod Gwanwyn 2023. Bydd y gweithdai hyn yn arwain at fersiwn newydd o\u2019r ga\u0302n sy\u2019n defnyddio\u2019r Wyddeleg ac yn adlewyrchu dealltwriaeth gyfoes o bererindod, cartref a dychwelyd."}, {"text_idx": "#000067", "text": "ca\u0302n, canu, celfyddydau cyfranogol, diaspora, lansio, Pererindod"}, {"text_idx": "#000073", "text": "Yn ystod pandemig COVID-19, mae twristiaeth pererindod wedi ffynnu ledled y byd. Mae llwybrau pererindod newydd ac wedi\u2019u hadfywio wedi dod i\u2019r amlwg mewn llawer o leoedd gan gynnwys yr Eidal, Japan, Nepal, a\u2019r DU. Mae gwahanol fathau o bererindod wedi bod yn denu twristiaid seciwlar, megis y niferoedd cynyddol o dwristiaid o Dde Corea sy\u2019n cerdded y Caminos yn Sbaen. Mae pererindod rhithwir wedi dod yn fwyfwy poblogaidd yn ystod y pandemig, a fyddai\u2019n cynnal yn arbennig y rhai sy\u2019n cael anhawster symud oherwydd anabledd / salwch. Mae teithiau cerdded pererindod wedi bod yn arbennig o boblogaidd yn ystod y pandemig fel modd o wella lles meddyliol, corfforol a seicolegol, rhyngweithio cymdeithasol, hunanfyfyrio, adfywiad ysbrydol, ac ati."}, {"text_idx": "#000074", "text": "Rydyn ni hefyd wedi gweld pererindodau\u2019n cyfrannu at les cymunedau lleol, trwy ddarparu bywoliaeth a bywiogrwydd; a helpu adfywiad diwylliannol. Mae rhai pererindodau newydd yn cael eu creu\u2019n fwriadol gan awdurdodau ac elusennau mewn ffyrdd sydd o fudd i gymunedau lleol ac sy\u2019n ymwneud a\u0302 nhw. Er enghraifft, mae\u2019r prosiect Cysylltiadau Hynafon sy\u2019n cysylltu Sir Benfro yng Nghymru a\u0302 Swydd Wexford yn Iwerddon, yn cynnwys amrywiol weithgareddau sy\u2019n cynnwys y gymuned, a chydweirhrediadau ag artistiaid lleol. Er bod manteision twristiaeth pererindod i gymunedau lleol/gwledig wedi\u2019u cydnabod yn ystod y pandemig a thu hwnt, mae diffyg ymwybyddiaeth a chefnogaeth gan lywodraethau ac awdurdodau ar gyfer seilwaith cynhaliol a marchnata, yn ogystal a\u0302 chyfranogiad cymunedau lleol, a busnesau bach. Mae angen ymdrech ar y cyd, lle mae rhanddeiliaid amrywiol yn cyfathrebu\u2019n weithredol ac yn helpu i wneud y gorau o fanteision posibl twristiaeth pererindod mewn cymunedau, yn enwedig mewn ardaloedd difreintiedig yn economaidd, ac ymylol.Er mwyn archwilio\u2019r ffenomen sy\u2019n dod i\u2019r amlwg o ran twristiaeth pererindod a\u2019i ddyfodol cynaliadwy, gwydn ac adfywiol, hoffem eich gwahodd i symposiwm, \u201cPilgrimage and Flourishing\u201d lle bydd ysgolheigion, ymarferwyr, swyddogion y llywodraeth, pobl greadigol a rhanddeiliaid eraill yn trafod y materion cyfredol, yn rhannu gwybodaeth a mewnwelediadau, a dyfodol economaidd, cymdeithasol ac amgylcheddol gynaliadwy twristiaeth pererindod."}, {"text_idx": "#000075", "text": "Byddem hefyd yn hoffi trafod: y camau ymarferol wrth sefydlu llwybrau pererindod modern; sut i greu cynllun gwaith rhwng sefydliadau pererindod ac asiantaethau twristiaeth/llywodraethau lleol/canolog; sut i droedio\u2019r gwahaniaeth rhwng profiad pererindod a thwristiaeth \u201carferol\u201d. Sut gallwn ni annog grw\u0302p mor amrywiol o bererinion a\u0302 phosibl, boed hynny o gefndiroedd crefyddol neu anghrefyddol, hil ac economaidd-gymdeithasol? Pa fathau o bererinion ydyn \u201cni\u201d eisiau eu gweld ar y llwybr, a faint o le ddylai amrywiaeth ei gael wrth wneud penderfyniadau?"}, {"text_idx": "#000076", "text": "Rydyn ni\u2019n gwahodd cyfraniadau gan amrywiaeth o ddisgyblaethau a meysydd gan gynnwys y celfyddydau gweledol a chlywedol, ymarferwyr symud, anthropoleg, daearyddiaeth ddynol, cymdeithaseg, seicoleg, astudiaethau diwylliannol, economeg, hanes, astudiaethau datblygu, astudiaethau twristiaeth newydd, lletygarwch/rheoli digwyddiadau, llywodraeth a sefydliadau elusennol. Gallai pynciau gynnwys, ond nid ydynt yn gyfyngedig i:"}, {"text_idx": "#000078", "text": "Rydyn ni\u2019n annog siaradwyr yn gryf i gyflwyno mewn ffordd greadigol, a all gynnwys dangos ffilm fer, darllen barddoniaeth, adrodd straeon, symud/dawnsio, canu, Pecha Kucha, ac ati."}, {"text_idx": "#000083", "text": "Mae Cysylltiadau Hynafol yn gwahodd Mynegiannau o Ddiddordeb gan artistiaid, cerddorion a phobl greadigol ar gyfer:"}, {"text_idx": "#000084", "text": "Comisiynau cerddoriaeth a sain (cyfanswm y gyllideb sydd ar gael \u20ac15,000)\nComisiynau llenyddiaeth a\u2019r celfyddydau gweledol (cyfanswm y gyllideb sydd ar gael \u20ac15,000)"}, {"text_idx": "#000085", "text": "Bydd pob comisiwn yn archwilio thema Ffynhonnau Sanctaidd yng Ngogledd Sir Benfro a Gogledd Wexford. Bydd y cyllidebau\u2019n cael eu rhannu\u2019n gyfartal rhwng Sir Benfro a Wexford. Mae\u2019n debygol y bydd rhwng 4-6 comisiwn yn cael eu dyfarnu, o werthoedd amrywiol rhwng \u20ac2000 a \u20ac10,000, yn dibynnu ar natur y prosiect ac i ba raddau y mae\u2019n cynnwys pobl greadigol trawsffiniol Gwahoddir cynigion ar gyfer prosiectau ar raddfa fach yn ogystal a\u0302 chynigion ar raddfa fwy, mwy uchelgeisiol."}, {"text_idx": "#000086", "text": "Hoffai ti\u0302m Cysylltiadau Hynafol glywed am unrhyw brosiectau rydych chi\u2019n gweithio arnyn nhw ar hyn o bryd, neu eisiau eu datblygu sy\u2019n ymwneud a\u0302 thema Ffynhonnau Sanctaidd trwy gyfrwng sain a/neu gerddoriaeth. NEU lenyddiaeth a\u2019r celfyddydau gweledol. Nid oes angen cynigion manwl ar hyn o bryd, dim ond amlinelliad o\u2019r weledigaeth ar gyfer prosiect a chyllideb fras. Bydd hyn yn rhoi cyfle i ni ystyried pwy sydd a\u0302 diddordeb, o ble maen nhw\u2019n dod, beth maen nhw\u2019n ei wneud, a sut y gallen nhw weithio\u2019n greadigol gyda, neu ategu, prosiectau tebyg neu gysylltiedig dros y ffin. Cymaint a\u0302 phosibl rydym eisiau annog cydweithredu trawsffiniol rhwng artistiaid sy\u2019n gweithio gyda dulliau a/neu gyfryngau tebyg. O ganfyddiadau\u2019r alwad agored, gwahoddir nifer fechan o ymgeiswyr i wireddu eu syniad gyda\u2019r gyllideb a ddyrannwyd iddynt."}, {"text_idx": "#000087", "text": "Mae dau friff, un ar gyfer cerddoriaeth a sain a\u2019r llall ar gyfer llenyddiaeth a\u2019r celfyddydau gweledol \u2013 gwnewch yn siw\u0302r eich bod yn lawrlwytho\u2019r briff a\u2019r ffurflen gais gywir os gwelwch yn dda."}, {"text_idx": "#000088", "text": "Lawrlwytho\u2019r Briff Cerddoriaeth a Sain"}, {"text_idx": "#000093", "text": "Allbynnau\u2019r Prosiect: gweithiau celf \u2013 celfyddydau gweledol, llenyddiaeth, cerddoriaeth a sain"}, {"text_idx": "#000097", "text": "Mae Cysylltiadau Hynafol yn dymuno contractio endid dielw neu gwmni masnachol i oruchwylio, datblygu a hyrwyddo llwybr pererinion newydd arfaethedig rhwng Ferns yn Wexford, Iwerddon a Thyddewi yn Sir Benfro, Cymru. Bydd ffocws cryf ar ddatblygu\u2019r cynnyrch pererindod gan ddefnyddio\u2019r seilwaith presennol (llwybr arfordir Sir Benfro ac atyniadau cysylltiedig yn Wexford) yn ogystal ag ar gydlynu a marchnata cynhyrchion twristiaeth cysylltiedig. Mae\u2019r gyllideb a ddyrennir ar gyfer y contract hwn ar gyfer cyflawni allbynnau tymor byr penodol a nodwyd yn ogystal a\u0302 gweithredu fel arian sbarduno ar gyfer y weledigaeth mwy hirdymor ar gyfer y fenter. Bydd angen i\u2019r contractwr llwyddiannus, p\u2019un ai ei bod yn endid nid er elw neu\u2019n fasnachol, ddangos brwdfrydedd am weledigaeth hirdymor y prosiect y tu hwnt i gwmpas cyflawni\u2019r contract a dangos pa fesurau y byddent yn eu rhoi ar waith yn ystod cyfnod y contract i sicrhau cynaliadwyedd ac annibyniaeth ariannol unwaith y bydd y prosiect Cysylltiadau Hynafol yn dod i ben ym mis Gorffennaf 2023."}, {"text_idx": "#000103", "text": "Horatio Clare yn creu taith gerdded sain ar gyfer ardal Santes Non \u2013 galwad am gyfraniadau cyhoeddus"}, {"text_idx": "#000104", "text": "No Comments on Horatio Clare yn creu taith gerdded sain ar gyfer ardal Santes Non \u2013 galwad am gyfraniadau cyhoeddus"}, {"text_idx": "#000106", "text": "Gwahoddir aelodau\u2019r cyhoedd i gyfrannu at brosiect newydd cyffrous, gyda\u2019r nod o ddathlu hanes, tirwedd a phobl ardal eiconig Santes Non, Sir Benfro trwy gyfrwng sain."}, {"text_idx": "#000109", "text": "Bydd taith gerdded Santes Non yn brofiad clywedol gyda lleisiau a cherddoriaeth y lle a\u2019r gymuned arbennig hon. Bydd gwrandawyr yn dysgu am ffynhonnau, seintiau, capeli, pererinion, hanes naturiol, iaith, archeoleg, ffermio a defnydd tir, moderniaeth, cadwraeth ac arwyddoca\u0302d ehangach y lle hwn i hunaniaeth Gymraeg a diwylliant Ewropeaidd. Bydd y darn gorffenedig ar gael fel podlediad i\u2019w lawrlwytho o unrhyw le yn y byd, gyda\u2019r nod o ddod a\u0302\u2019r lle, ei hanes a\u2019i bobl i gynulleidfa ryngwladol."}, {"text_idx": "#000110", "text": "Yn galw am gyfranwyr a chyfle i ddysgu sgiliau newydd!"}, {"text_idx": "#000111", "text": "Gwahoddir awduron, artistiaid, cerddorion, archeolegwyr, amgylcheddwyr, syrffwyr, stori\u0308wyr, cerddwyr, dringwyr, cychwyr a physgotwyr lleol i adrodd eu straeon. Mae\u2019r ti\u0302m cynhyrchu hefyd yn cynnig cyfleoedd i drigolion ifanc yr ardal gael hyfforddiant, datblygiad a phrofiad gwaith mewn darlledu, recordio sain ac ymchwil. Cysylltwch a\u0302 Horatio Clare ar "}, {"text_idx": "#000113", "text": "Mae Laura Barton yn ysgrifennu ar gyfer amrywiaeth o gyhoeddiadau gan gynnwys The Guardian, The Observer, a The Independent. Mae ei gwaith yn aml yn canolbwyntio ar gerddoriaeth, rhywedd a thirwedd. Mae hi\u2019n cyfrannu\u2019n rheolaidd at BBC Radio 4 ac mae wedi gwneud rhaglenni dogfen ar bynciau sy\u2019n amrywio o tomboys i hyder, i gerddoriaeth ac afonydd. Bu tair cyfres o Notes From a Musical Island, yn archwilio\u2019r berthynas rhwng cerddoriaeth a thirwedd Prydain."}]